ກຳລັງ ໄນຈີເຣຍ ຂັບໄລ່ ພວກກະບົດ ໃຫ້ແຕກຖອຍໄປ (ວີດີໂອ)
ກະຊວງປ້ອງກັນປະເທດ ໄນຈີເຣຍ ກ່າວວ່າ ຕົນໄດ້ສັງຫານ ພວກກະບົດຫຼາຍຮ້ອຍຄົນ ແລະອີກຫຼາຍຮ້ອຍຄົນ ຍອມຈຳນົນ ຕໍ່ລັດຖະບານ.
ພວກຫົວຮຸນແຮງອິສລາມຫຼາຍຮ້ອຍຄົນໄດ້ຍອມຈຳນົນທີ່ໄນ ຈີເຣຍ ຫຼັງຈາກກອງທັບໄດ້ທຳການໂຈມຕີທາງອາກາດ ແລະ ພາກພື້ນດິນຫວ່າງໄວໆມານີ້ ຕໍ່ກຸ່ມຫົວຮຸນແຮງ Boko Haram ກະຊວງປ້ອງກັນປະເທດໄນຈີເຣຍ ກ່າວໃນວັນພຸດວານນີ້ວ່າ ຕົນ ໄດ້ສັງຫານພວກກະບົດຫຼາຍຮ້ອຍຄົນໃນພາກຕາເວັນອອກສຽງ ເໜືອຂອງປະເທດ ຮວມທັງນາຍ Mohammed Bashir ທີ່ກອງ ທັບໄນຈີເຣຍ ຢັ້ງຢືນວ່າເປັນຄົນດຽວກັນກັບຢູ່ໃນພາບວີດີໂອ ທີ່ ວ່າເປັນນາຍ Abukabar Shekau ຜູ້ນຳກຸ່ມ Bolko Haram ນັ້ນ ກອງທັບເຄີຍອ້າງມາແລ້ວວ່າ ນາຍ Shekau ໄດ້ຖືກຂ້າຕາຍໃນ ການສູ້ລົບກັນໃນປີແລ້ວນີ້ ກອງທັບໄນຈີເຣຍ ກ່າວວ່າ ກຸ່ມດັ່ງກ່າວໄດ້ພະຍາຍາມຍຶດເອົາເມືອງ Konduga ແຕ່ໄດ້ຖືກຂັບໄລ່ໃຫ້ແຕກຖອຍໄປ ໂດຍການໂຈມຕີທາງອາກາດ ແລະກຳລັງທາງພາກພື້ນດິນ ໃນຊ່ວງການກໍ່ກະບົດຂອງກຸ່ມ Boko Haram ນັ້ນ ກຸ່ມດັ່ງກ່າວໄດ້ນຳພາບວີດີໂອອອກ ມາເຜີຍແຜ່ຫຼາຍຄັ້ງແລ້ວ ທີ່ສະແດງໃຫ້ເຫັນຊາຍຄົນນຶງທີ່ອ້າງວ່າຕົນເປັນຜູ້ນຳຂອງກຸ່ມ ຄືນາຍ Abukabar Shekau ໂດຍອອກການຂົ່ມຂູ່ແລະຄຳເຍາະເຍີ້ຍຕ່າງໆຕໍ່ພວກເຈົ້າໜ້າທີ່ລັດຖະບານ ພາບວີດີໂອອັນນຶ່ງ ໄດ້ສະແດງວ່າ ຜູ້ກ່ຽວເປັນຜູ້ຮັບຜິດຊອບ ໃນການລັກພາໂຕພວກເດັກນັກຮຽນຍິງ 200 ຄົນຈາກບ້ານ Chibok ທີ່ຕັ້ງຢູ່ສອກຫຼີກຫ່າງໄກ ຊຶ່ງໄດ້ກະຕຸ້ນໃຫ້ເກີດຄວາມຮ້ອງໂຮຂຶ້ນ ຈາກນາໆຊາດ ແລະເວລານີ້ ພວກເດັກນັກຮຽນຍິງດັ່ງກ່າວ ຍັງຖືກຄຸມຂັງໄວ້ຢູ່